internet vaartha 306 Views
న్యూఢిల్లీ : టెలికాం ప్రభుత్వరంగ సంస్థలైన బిఎస్‌ఎన్‌ఎల్‌, ఎంటిఎన్‌ఎల్‌ వంటి సంస్థలు ఈ కొత్త ఆర్థిక సంవతంలో మరిన్ని ప్రాజెక్టులు చేపట్టేందుకు 16,815 కోట్లు ఖర్చుచేయాలని నిర్ణయించాయి. వైఫైహాట్‌స్పాట్స్‌, నెట్‌వర్క్‌ విస్తరణ, నాణ్యత పెంచడం, బ్రాడ్‌బాండ్‌ కవరేజి పెంచడం వంటి కార్యాచరణను ప్రకటిం చింది. బిఎస్‌ఎన్‌ఎల్‌ ఇందుకోసం 7317 కోట్లు 2016-17లో ఖర్చు చేస్తున్నట్లు ప్రక టించింది. భారత్‌ బ్రాడ్‌బ్యాండ్‌ నెట్‌వర్క్‌ జాతీయ ఆప్టికల్‌ఫైబర్‌ నెట్‌వర్క్‌ అమలుచేస్తున్న సంస్థ 9418.7 కోట్లు ఖర్చుచేయాలని నిర్ణయించింది. బిఎస్‌ఎన్‌ల్‌ సిఎండి అనుపమ్‌ శ్రీవాస్తవ మాట్లాడుతూ 7317 కోట్ల రూపాయలు మూలధన వనరులు పెట్టుబడులు పెడుతున్నట్లు తెలిపారు. 40వేలకుపైగా వైఫై హాట్‌స్పాట్స్‌ ఏర్పాటవుతాయని ప్రస్తుత నెట్‌వర్క్‌ కెపాసిటీకి పదిరెట్లు పెరుగుతుందని, రెండువేల కోట్లు యంత్రసామగ్రిపై వెచ్చిస్తామన్నారు. ఇక నష్టాల్లో నడుస్నుత్న ఎంటిఎన్‌ఎల్‌ 649.03 కోట్లు ఖర్చుచేస్తామని ప్రకటించింది. సెంటర్‌ఫర్‌ డెవలప్‌మెంట్‌ ఆఫ్‌ టెలిమాటిక్స్‌ సిడాట్‌ టెక్నాలజీలో 100 కోట్లు ఖర్చుచేస్తుందని బడ్జెట్‌ వివరాలుచెపుతున్నాయి. విదేశీ సంచార్‌నిగమ్‌ వంద్ద 773.1కోట్ల విలువైన మిగులుభూమి ఉందని, ప్రస్తుతం టాటాకమ్యూనికేషన్స్‌ పరిధిలో ఉంది. 2002లో ఈ పెట్టుబడుల ఉపసంహరణ తర్వాత ప్రత్యేక ప్రయోజన వాహికను ఏర్పాటు చేసారు. హెమిస్‌ఫేర్‌ ప్రాపర్టీస్‌ ఇండియాను ఏర్పా టు చేసి ఈఅంశం పరిష్కరానికి నిర్ణయించారు. 2016-17లోఇందుకోసం కోటి రూపాయలు ఖర్చు చేయనున్నది. డాట్‌కోసం ప్రభుత్వం ఈ సంవ త్సరంలో18,413కోట్లు విడుదలచేస్తుంది. 2200 కోట్లు రీఫండ్‌ చేసేందుకు కూడా కేటాయింపులు చేసింది. బ్రాడ్‌ బ్యాండ్‌ వైర్‌లెస్‌ స్పెక్ట్రమ్‌(4జి) ఆరుసర్కిళ్లలోను, సిడిఎంఎ స్పెక్ట్రమ్‌లోను ఈ మొత్తం రీఫండ్‌చేస్తుంది. ఎంటిఎన్‌ఎల్‌ ఐదు ఎంహెచ్‌జడ్‌ సిడిఎంఎ స్పెక్ట్రమ్‌ను అప్పగించేసింది. ఢిల్లీ, ముంబై సర్కిళ్లలో అప్పగిం చింది. ఇక బిఎస్‌ఎన్‌ఎల్‌ ఎనిమిది నుంచి పది టెలికాం సేవా ప్రాంతాల్లో స్పెక్ట్రమ్‌ అప్పగించినట్లు తేలింది. ఎంటిఎన్‌ఎల్‌కోసం బడ్జెట్‌లో 428.91 కోట్లు కేటాయించారు. మ్యాట్‌ రీఫండ్‌, బాండ్లపై వడ్డీచెల్లింపు, సిడిఎంఎ స్పెక్ట్రమ్‌ వాపసు వంటివాటికి ఈ నిధులు వెచ్చిస్తారు ప్రభుత్వం ఇప్పటి వరకూ మ్యాట్‌పరంగా ఎంటిఎన్‌ఎల్‌కు 492 కోట్లు వాపసు చేసింది.